CELEX: 62018TN0646
Language: mt
Date: 2018-10-26 00:00:00
Title: Kawża T-646/18: Rikors ippreżentat fis-26 ta’ Ottubru 2018 – Bonnafous vs Il-Kummissjoni

21.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/42
            
         
      Rikors ippreżentat fis-26 ta’ Ottubru 2018 – Bonnafous vs Il-Kummissjoni
      (Kawża T-646/18)
      (2019/C 25/55)
      Lingwa tal-kawża: il-Franċiż
      
         Partijiet
      
      
         Rikorrent: Laurence Bonnafous (Brussell, il-Belġju) (rappreżentanti: A. Blot u S. Rodrigues, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli u fondat;
               
            konsegwentement,
      
                  —
               
               
                  tannulla d-deċiżjoni kkontestata;
               
            
                  —
               
               
                  tikkundanna lill-konvenuta għall-ispejjeż kollha
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      Insostenn tar-rikors tiegħu għall-annullament tad-deċiżjoni tal-Kummissjoni tad-9 ta’ Ottubru 2018 li tiċħad talba konfermatorja għal aċċess għal dokument (ir-Rapport tal-Awditur tal-2018 tar-Riżorsi Umani tal-Aġenzija Eżekuttiva “Edukazzjoni, l-Awdjoviżiv u l-Kultura” bin-numru tar-reġistrazzjoni interna ARES(2018)361356 u bid-data tal-21 ta’ Jannar 2018), ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq il-ksur tar-Regolament Nru 1049/2001, tal-Artikolu 15(3) TFUE u tal-Artikolu 42 tal-Karta, minħabba l-fatt li l-Kummissjoni kisret l-obbligi li huma imposti fuqha b’applikazzjoni tad-dritt tal-pubbliku li jaċċedi għad-dokumenti tal-istituzzjonijiet u tad-dmir ta’ trasparenza.
               
            
                  2.
               
               
                  It-tieni motiv huwa bbażat fuq il-ksur tal-Artikolu 296 TFUE u tal-Artikolu 41 tal-Karta, jiġifieri l-obbligu ta’ motivazzjoni, billi l-analiżi żviluppata fid-deċiżjoni kkontestata rrikorriet għal dikjarazzjonijiet ġenerali u għal motivi espressi b’mod astratt.
               
            
                  3.
               
               
                  It-tielet motiv huwa bbażat fuq il-ksur tal-prinċipju ta’ proporzjonalità, minħabba li l-Kummissjoni rrifjutat l-aċċess għad-dokument mitlub u billi invokat b’mod żbaljat il-preżunzjoni ġenerali ta’ nuqqas ta’ żvelar.